CELEX: 32016R0142
Language: mt
Date: 2015-12-02 00:00:00
Title: Regolament Delegat tal-Kummissjoni (UE) 2016/142 tat-2 ta' Diċembru 2015 li jemenda l-Anness I tar-Regolament (UE) Nru 1305/2013 tal-Parlament Ewropew u tal-Kunsill u l-Anness III tar-Regolament (UE) Nru 1307/2013 tal-Parlament Ewropew u tal-Kunsill

4.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 28/8
            
         REGOLAMENT DELEGAT TAL-KUMMISSJONI (UE) 2016/142
   tat-2 ta' Diċembru 2015
   li jemenda l-Anness I tar-Regolament (UE) Nru 1305/2013 tal-Parlament Ewropew u tal-Kunsill u l-Anness III tar-Regolament (UE) Nru 1307/2013 tal-Parlament Ewropew u tal-Kunsill
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1305/2013 tal-Parlament Ewropew u tal-Kunsill tas-17 ta' Diċembru 2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (1), u b'mod partikulari l-Artikolu 58(7) tiegħu,
   Wara li kkunsidrat ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (2), u b'mod partikulari l-Artikolu 7(3) tiegħu,
   Billi:
   
               (1)
            
            
               Skont l-Artikolu 7(2) tar-Regolament (UE) Nru 1307/2013, il-prodott stmat tat-tnaqqis tal-pagamenti msemmi fl-Artikolu 11 ta' dak ir-Regolament għandu jsir disponibbli bħala appoġġ tal-Unjoni għal miżuri fil-kuntest tal-iżvilupp rurali. L-Anness I tar-Regolament (UE) Nru 1305/2013 u l-Anness III tar-Regolament (UE) Nru 1307/2013 ġew emendati permezz tar-Regolament ta' Delega tal-Kummissjoni (UE) Nru 1378/2014 (3) wara n-notifiki li bagħtu l-Istati Membri dwar il-prodott stmat tat-tnaqqis skont l-Artikolu 11(6) tar-Regolament (UE) Nru 1307/2013.
            
         
               (2)
            
            
               Fir-Renju Unit, il-leġiżlazzjoni li timplimenta r-regoli tal-Unjoni dwar il-pagamenti diretti f'Wales ġiet annullata minn ordni tal-qorti nazzjonali. Minħabba f'hekk, ir-Renju Unit ħa deċiżjonijiet ġodda dwar l-implimentazzjoni tal-pagamenti diretti f'Wales u avża lill-Kummissjoni dwarhom. Filwaqt li huwa r-Renju Unit li għandu jiżgura li dawn id-deċiżjonijiet il-ġodda jkunu jħarsu l-qafas legali applikabbli u l-prinċipji ġenerali tal-liġi tal-Unjoni, huwa xieraq li jitqiesu dawn id-deċiżjonijiet il-ġodda. B'mod aktar preċiż, minħabba li dawk id-deċiżjonijiet il-ġodda jolqtu l-prodott stmat tat-tnaqqis tal-pagamenti msemmi fl-Artikolu 11(6) tar-Regolament (UE) Nru 1307/2013 għar-Renju Unit, huwa xieraq li l-Anness I tar-Regolament (UE) Nru 1305/2013 u l-Anness III tar-Regolament (UE) Nru 1307/2013 jiġu adattati kif xieraq.
            
         
               (3)
            
            
               Għalhekk, ir-Regolamenti (UE) Nru 1305/2013 u (UE) Nru 1307/2013 għandhom jiġu emendati kif xieraq.
            
         
               (4)
            
            
               Minħabba li l-emendi li qed isiru permezz ta' dan ir-Regolament jaffettwaw l-applikazzjoni tar-Regolamenti (UE) Nru 1305/2013 u (UE) Nru 1307/2013 għall-2015, dan ir-Regolament għandu japplika mill-1 ta' Jannar 2015,
            
         ADOTTAT DAN IR-REGOLAMENT:
   Artikolu 1
   Emenda tar-Regolament (UE) Nru 1305/2013
   L-Anness I tar-Regolament (UE) Nru 1305/2013 qed jiġi emendat skont l-Anness I ta' dan ir-Regolament.
   Artikolu 2
   Emenda tar-Regolament (UE) Nru 1307/2013
   L-Anness III tar-Regolament (UE) Nru 1307/2013 qed jiġi emendat skont l-Anness II ta' dan ir-Regolament.
   Artikolu 3
   Dħul fis-seħħ u applikazzjoni
   Dan ir-Regolament jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Huwa japplika mill-1 ta' Jannar 2015.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Diċembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 487.
   
      (2)  ĠU L 347, 20.12.2013, p. 608.
   
      (3)  Ir-Regolament ta' Delega tal-Kummissjoni (UE) Nru 1378/2014 tas-17 ta' Ottubru 2014 li jemenda l-Anness I tar-Regolament (UE) Nru 1305/2013 tal-Parlament Ewropew u tal-Kunsill u l-Annessi II u III tar-Regolament (UE) Nru 1307/2013 tal-Parlament Ewropew u tal-Kunsill (ĠU L 367, 23.12.2014, p. 16).
   
      ANNESS I
      L-Anness I tar-Regolament (UE) Nru 1305/2013 qed jiġi emendat kif ġej:
      
                  (1)
               
               
                  L-entrata għar-Renju Unit qed tinbidel b'dan li ġej:
                  
                              
                                 “Renju Unit
                              
                           
                           
                              475 531 544 
                           
                           
                              848 443 195 
                           
                           
                              850 859 320 
                           
                           
                              754 569 938 
                           
                           
                              754 399 511 
                           
                           
                              755 442 113 
                           
                           
                              756 171 870 
                           
                           
                              5 195 417 491 ”
                           
                        
            
                  (2)
               
               
                  L-entrata għat-Total għall-UE-28 qed tinbidel b'dan li ġej:
                  
                              
                                 “Total UE-28
                              
                           
                           
                              5 264 723 001 
                           
                           
                              18 149 536 729 
                           
                           
                              18 649 599 495 
                           
                           
                              14 337 026 697 
                           
                           
                              14 346 899 509 
                           
                           
                              14 296 293 137 
                           
                           
                              14 299 181 797 
                           
                           
                              99 343 260 365 ”
                           
                        
            
                  (3)
               
               
                  L-entrata għat-Total qed tinbidel b'dan li ġej:
                  
                              
                                 “Total
                              
                           
                           
                              5 298 853 700 
                           
                           
                              18 183 668 706 
                           
                           
                              18 683 732 774 
                           
                           
                              14 371 161 305 
                           
                           
                              14 381 035 473 
                           
                           
                              14 330 430 483 
                           
                           
                              14 333 320 553 
                           
                           
                              99 582 202 994 ”
                           
                        
            
   
      ANNESS II
      Fl-Anness III tar-Regolament (UE) Nru 1307/2013, l-entrata għar-Renju Unit qed tinbidel b'dan li ġej:
      
         
                     “Renju Unit
                  
                  
                     3 170,7 
                  
                  
                     3 177,3 
                  
                  
                     3 183,6 
                  
                  
                     3 192,2 
                  
                  
                     3 201,4 
                  
                  
                     3 591,7 ”